**Bemutatkozás**

Andrésiné dr. Ambrus Ildikó okleveles erdőmérnök, mérnök-tanár vagyok. Erdőmérnöki oklevelemet 1986-ban szereztem az Erdészeti és Faipari Egyetemen. Mérnök-tanári végzettséget 1991-ben szereztem Gödöllőn, az Agrártudományi Egyetemen.

Végzésem óta Ásotthalmon, az Alföldi ASzC Bedő Albert Erdészeti Technikum, Szakképző Iskola és Kollégiumban dolgozom. 1996 óta az iskola igazgatója vagyok.

1983. óta vagyok az Országos Erdészeti Egyesület tagja, 1986 óta veszek részt a Csongrád-Csanád Megyei Helyi Csoport munkájában. 1999-től az Oktatási Szakosztály titkára, 2016-től a szakosztály elnökeként dolgozom. 2015-2022 között az Országos Erdészeti Egyesület technikus alelnökeként végeztem az egyesületi munkát.

Az Alföldi ASzC Bedő Albert Erdészeti Technikum, Szakképző Iskola és Kollégium igazgatójaként kiemelkedő jelentőségűnek tartom Bedő Albert emlékének megőrzését, Kálnokkal és az Erdélyi Helyi csoporttal való kapcsolattartást.

Rendkívül fontosnak tartom a hagyományok ápolásán keresztül az erdésztársadalomban meglévő összetartó erő szerepét a hazai erdőgazdálkodás javára történő hasznosítását.

Az Országos Erdészeti Egyesület technikus alelnökeként az alábbi célkitűzéseim vannak:

* Az erdészeti szakképzés (technikus és szakképző iskolai képzés) terén a szakma igényeihez igazodó szakmai alapdokumentumok módosítási lehetőségének áttekintése, előkészítése, a szakmai érdekek képviselése különböző fórumokon.
* A technikusok, szakmunkások továbbképzési igényeinek felmérése, a hagyományos erdészképzést folytató iskolák közreműködésével továbbképzések lehetőségének biztosítása.
* Az erdészeti szakképzésben résztvevő tanulók egyesületi tagságának elősegítése.
* Az ÉV ERDÉSZE versenyek szervezésében való tevékeny közreműködés.
* Erdész technikusok szakmai visszaemlékezéseiről, szakmai tapasztalatairól írások megjelentetése az Erdészeti Lapokban, esetlegesen egy kiadvány összeállítása ERDÉSZ vagyok/voltam a magyar erdőkben címmel
* Bedő Albert emlékének ápolása, cselekvő közreműködés a Bedő Albert Emlékhely kialakításában Kálnokon.

Ásotthalom, 2022. október 13.

Andrésiné dr. Ambrus Ildikó